: योशिता सिंह : संयुक्त राष्ट्र, 16 नवंबर (भाषा) भारत ने संयुक्त राष्ट्र सचिवालय स्टाफ और शांतिरक्षण पदों पर नियुक्ति में क्षेत्रीय असमानताओं को लेकर चिंता जाहिर की है और समान भौगोलिक प्रतिनिधित्व के मुद्दे पर सक्रियता से विचार करने का आह्ववान किया। संयुक्त राष्ट्र में भारत के स्थायी मिशन में प्रथम सचिव महेश कुमार ने बृहस्पतिवार को ‘मानव संसाधन प्रबंधन’ पर महासभा की पांचवी समिति (प्रशासनिक एवं बजट संबंधी) बैठक में कहा कि भले ही समान भौगोलिक प्रतिनिधित्व को संयुक्त राष्ट्र मानव संसाधन प्रबंधन के केंद्र में रखता हो पर चुनौतियां अब भी बरकार हैं। उन्होंने बताया कि